open-index/open-wikipedia-markdown huggingface dataset:
גנאדי טימצ'נקו

**גנאדי טימצ'נקו** (ברוסית: **Геннадий Николаевич Тимченко**; נולד ב-9 בנובמבר 1952 בלנינקאן) הוא איש עסקים רוסי ופיני, אישיות ציבורית, הבעלים של תאגיד ההשקעות הפרטי וולגה גרופ .

טימצ'נקו הוא יו"ר מועצת המנהלים של ליגת ההוקי הקונטיננטלית ונשיא מועדון הוקי קרח סק"א סנקט פטרבורג. חבר בחברה הגאוגרפית הרוסית. קונסול הכבוד של סרביה בסנט פטרבורג.

נכון לדצמבר 2021, על פי מגזין פורבס הונו מוערך בכ-24.8 מיליארד דולר והוא האדם השביעי הכי עשיר ברוסיה ומספר 66 בעולם.

בעקבות סיפוח חצי האי קרים ב-2014 הוסיף הממשל האמריקאי טימצ'נקו לרשימת SDN והטיל עליו סנקציות שהביאו להקפאת נכסיו בארצות הברית ואיסור כניסה למדינה. ב-2022 בעקבות הפלישה הרוסית לאוקראינה הטיל האיחוד האירופי סנקציות על אוליגרכים רוסיים המקורבים לנשיא רוסיה ולדימיר פוטין בהם טימצ'נקו.

לטימצ'נקו קשרים עם נשיא רוסיה ולדימיר פוטין עוד מתחילת שנות התשעים של המאה ה-20. ב-1991 העניק פוטין לטימצ'נקו רישיון לייצוא נפט, ובהמשך הקים טימצ'נקו את חברת סחר הנפט גונבור.

## קישורים חיצוניים

## הערות שוליים

קטגוריה:מיליארדרים רוסים
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1952
פורוסלו

**פורוסלו** (בהונגרית: **Poroszló**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בפורוסלו מספר התושבים נמצא בירידה. כך, בשנת 1990 חיו בכפר 3,214 תושבים ובשנת 2021 רק 2,828 תושבים.

האזור מיושב מסביבות המאה ה-12, והוא מוזכר לראשונה בכתביו של אנונימוס.

## יהודי פורוסלו
יהודים חיו בפורוסלו במאה ה-18 ובמאה ה-19. לקהילה היהודית היה בית קברות יהודי משלהם. בשנת 1944 נשלחו 128 יהודים מהכפר לגטו בטיספירד מתוכם נרצחו 105 יהודים מהכפר באושוויץ בשואת יהודי הונגריה. בשנת 2021 הוחלט להקים לוח זיכרון לזכר יהודי הכפר שנרצחו.

## לקריאה נוספת
* פורוסלו בפנקס הקהילות הונגריה, עמוד 456–458
* פורוסלו, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 340–341. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* בית הקברות היהודי בפורוסלו

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
משה כפרי

**משה כפרי** (נולד ב-1943) הוא אלוף-משנה בצה"ל שפיקד על סיירת אגוז, סיירת שקד וחטיבת הנגב.

## קורות חייו
עם גיוסו לצה"ל בשנת 1961, שובץ כפרי בנח"ל. הוא עבר מסלול הכשרה כלוחם, קורס מ"כים חי"ר וקורס קציני חי"ר. בתום הקורס שב לנח"ל והיה למפקד מחלקה ולמפקד פלוגה בגדוד 906 של הנח"ל, אותה הוביל במלחמת ששת הימים בקרב אום-כתף בחזית המצרית. לאחר מכן שימש כמדריך בבה"ד 1 ובשנת 1972 מונה לסגן מפקד סיירת אגוז ולאחר מכן שימש כקצין מבצעים בפיקוד הצפון.

במלחמת יום הכיפורים היה כפרי חניך במכללה לפיקוד ומטה ושב לשמש כקצין מבצעים בפיקוד הצפון. במהלך מלחמת ההתשה במובלעת הסורית פיקד על סיירת אגוז שתפסה את קו המוצבים ברמת הגולן. בשנת 1974, לאחר פירוק סיירת אגוז, מונה כפרי לפקד על סיירת שקד.

ב-1975 השלים את לימודיו בפו"ם ומונה למפקד חטיבת הנגב. תפקידיו הבאים היו סגן מפקד מרחב שלמה וקצין אג"ם פיקוד הצפון. לאחר מכן השתלם בצרפת במכללה לביטחון לאומי, שימש כראש מטה גיס ובתפקידו האחרון שימש כנספח צה"ל בקמרון. השתחרר בשנת 1988.

כפרי מתגורר ברמת גן.

## לקריאה נוספת
* יעקב ארז, "**האנציקלופדיה לצבא וביטחון – 'צה"ל בחילו**'", הוצאת רביבים (מהדורת מעריב), 1983, כרך 14 -"סיירות ומיעוטים".

## קישורים חיצוניים
* משה כפרי, באתר "ארכיון לוחמי סיירת שקד".

## הערות שוליים

קטגוריה:אלופי-משנה בצה"ל
קטגוריה:חיילי חיל הרגלים במלחמת ששת הימים
קטגוריה:חיילי צה"ל במלחמת יום הכיפורים
קטגוריה:מפקדי חטיבת הנגב
קטגוריה:מפקדי סיירת אגוז
קטגוריה:מפקדי סיירת שקד
קטגוריה:מפקדי פלוגות במלחמת ששת הימים
קטגוריה:נספחים צבאיים ישראלים במדינות אפריקה
קטגוריה:ישראלים שנולדו ב-1943
Inside Out (שיר של זד וגריף)

"**Inside Out**" הוא סינגל של המפיק המוזיקלי הגרמני, זד, והזמרת האנגליה, גריף, שיצא, על ידי חברת התקליטים אינטרסקופ רקורדס, ב-23 באוקטובר 2020. השיר שנכתב על ידי דליסי, מייקל פולק, זד, גריף ויונאס יברג, והופק על ידי זד ויונאס יברג.

נכון לדצמבר 2021, השיר הושמע למעלה מ-32 מיליון פעמים בספוטיפיי.

## וידאו קליפ
הווידאו קליפ של השיר, שבוים על ידי ריאן וייט ועלי קור, יצא לראשונה בערוץ היוטיוב של זד, ב-17 בדצמבר 2020. נכון לדצמבר 2021, הווידאו קליפ נצפה למעלה מ-5 מיליון פעמים.

## ביקורת
רייצ'ל נארוזניאק, מ-*Dancing Astronaut*, שיבחה את השיר, ואמרה שהשיר "בעל אישיות קליטת ללא ספק", אשר "[מרחיבה] את מסורת ההוצאות של זד עם השפעה שלא תדעך כשהשנייה האחרונה של זמן ההשמעה תכה", ומוכיחה עוד יותר כי "הכתר הדאנס-פופ של זד בלתי ניתן להזזה".

## הופעות חיות
ב-20 בנובמבר 2020, גריף ביצעה את השיר בשידור חי במוזיאון טייט מודרן, לונדון.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי זד
קטגוריה:שירים באנגלית
קטגוריה:שירים שנכתבו על ידי זד
קטגוריה:שירים שנכתבו על ידי יונאס יברג
קטגוריה:שירים שנכתבו על ידי מייקל פולק
קטגוריה:בלדות משנות ה-2020
קטגוריה:בלדות אלקטרופופ
קטגוריה:בלדות פופ
קטגוריה:שירי אלקטרופופ
קטגוריה:שירי דאנס-פופ
קטגוריה:שירי מוזיקת דאנס אלקטרונית
קטגוריה:שירי מוזיקת האוס
קטגוריה:סינגלים בהוצאת אינטרסקופ רקורדס
כלב בן דוד

**כלב בן דוד** (נולד ב-7 בפברואר 1960), הוא עיתונאי ומגיש טלוויזיה אמריקאי-ישראלי. מגיש תוכנית האקטואליה The Rundown בערוץ i24NEWS. שימש כעורך בכיר בג'רוזלם פוסט וכראש המטה הישראלי של סוכנות החדשות בלומברג.

## קורות חיים
כלב בן דוד נולד בפברואר 1960 בברוקלין וגדל בעיר צפון וודמיר  במדינת ניו יורק. בן דוד עלה לישראל בשנת 1985. שירת בחיל התותחנים.

## קריירה
בן-דוד עבד ככתב לענייני משטרה במחוז ירושלים וכן ככתב סרטים ואומנות בג'רוזלם פוסט משנת 1988 ועד 1990. בשנת 1991 החל לעבוד בג'רוזלם ריפורט, שם שימש עורך מדור האומנות עד לשנת 1996. בשנת 1997, בן דוד שב לג'רוזלם פוסט כעורך מגזינים וככותב טורי דעה. שימש כעורך בכיר בשנים 2002-2005.

בשנת 2005, בן דוד הצטרף ל־The Israel Project, ארגון פרו ישראלי ללא מטרות רווח הפועל מוושינגטון, על מנת להקים את מטה הארגון בירושלים, ושימש כמנהל הפרויקט בישראל עד שנת 2007.

בשנת 2008 הוא מונה לראש המטה הישראלי של סוכנות הידיעות "בלומברג". בהמשך שימש ככתב המדיני עד 2016.

בשנת 2016, בן-דוד הצטרף לערוץ החדשות הבינלאומי i24NEWS כמגיש חדשות, והחל משנת 2017 מגיש את מהדורת הערב היומית, The Rundown.

בן דוד היה עורך ושותף בכתיבת ביוגרפיה על חייו של יצחק רבין, אשר פורסמה ב-1996 וזכתה בפרס ה־US National Jewish Book Award. בשנת 2002 הוא זכה בפרס סימון רוקוור המוענק לעיתונאים יהודים, על מאמרו ב-Hadassah Magazine. בן דוד לימד עיתונות בחוג לתקשורת באוניברסיטת רייכמן.

## חיים אישיים
בן דוד מתגורר בירושלים, נשוי לאווה ולזוג שני ילדים.

## קישורים חיצוניים

* כלב בן דוד באתר I24NEWS

## הערות שוליים

קטגוריה:סגל i24NEWS
קטגוריה:אנשי טלוויזיה ישראלים
קטגוריה:חיילי חיל התותחנים
קטגוריה:ישראלים ילידי ארצות הברית
קטגוריה:עולים בשנות ה-1980
קטגוריה:ירושלים: אישים
קטגוריה:ישראלים שנולדו ב-1960
אוולין סולרו

**אוולין סולרו** (בצרפתית: **Évelyne Sullerot**; 10 באוקטובר 1924, מונטרה – 31 במרץ 2017) הייתה פעילה פמיניסטית צרפתייה.

## ביוגרפיה
אוולין סולרו נולדה במונטרה, בפרברי פריז. אביה אנדרה אמל היה כומר פרוטסנטי שבמהלך מלחמת העולם השנייה פעל להצלת יהודים וקיבל הכרה כחסיד אומות העולם.

אוולין סולרו למדה פילוסופיה בנים. בתקופת שלטון וישי היא נשפטה באשמת פעולות נגד השלטון. בהמשך היא הצטרפה לתנועת ההתנגדות הצרפתית. זמן קצר לאחר סיום המלחמה היא התחתנה.

בשנת 1955 היא פרסמה ספר על תכנון המשפחה. בשנת 1956, אוולין סולרו ייסדה את עמותת "לידה מאושרת", אשר בשנת 1960 הפכה לתנועה הצרפתית לתכנון המשפחה.

בשנת 1965 היא סיימת דוקטורט בסוציולוגיה והחלה ללמד באוניברסיטת פריז-נאנט 10. בשנים 1966–1968 היא לימדה באוניברסיטה החופשית של בריסל בה מותנה לפרופסור. בשנים 1974–1989 היא הייתה חברה במועצה ממשלתית לכלכלה, החברה והסביבה.

אוולין סולרו כתבה ספרים רבים בתחום הפמיניזם על פעילותה הרבה היא התקבלה ללגיון הכבוד וקיבלה מספר פרסים.

## קישורים חיצוניים
* תיאור פעילותה 
* ביוגרפיה

קטגוריה:חברי הרזיסטאנס
קטגוריה:סוציולוגים צרפתים
קטגוריה:פמיניסטיות צרפתיות
קטגוריה:מעוטרי אות לגיון הכבוד
קטגוריה:פמיניסטים צרפתים
קטגוריה:צרפתיות שנולדו ב-1924
קטגוריה:צרפתים שנולדו ב-1924
קטגוריה:צרפתיות שנפטרו ב-2017
קטגוריה:צרפתים שנפטרו ב-2017
אילומינטי (אלבום)

**אילומינטי** הוא אלבום היפ הופ וראפ של הרכב ההיפ הופ והמוזיקה האלקטרונית עידו בי וצוקי, הכולל את עידו בן דב (Ido B) וצוק אלגזי (Zooki). האלבום כולל רצועה המורכבת מ-10 שירים. זהו האלבום הרביעי של הצמד, והוא יצא לאור ב-7 במאי 2020.

## רשימת רצועות

## קישורים חיצוניים

* האלבום באתר יוטיוב

קטגוריה:אלבומי היפ הופ ישראליים
קטגוריה:אלבומים בעברית
ארנון הרשקוביץ

**ארנון הרשקוביץ** (נולד ב־24 באפריל 1975) הוא פרופסור חבר, ראש החוג לחינוך מתמטי, מדעי וטכנולוגי בבית הספר לחינוך באוניברסיטת תל אביב, וסגן הדקנית לחדשנות בהוראה ובלמידה. מראשוני החוקרים בארץ בתחום ניתוח הלמידה (learning analytics). מחקריו עוסקים במיומנויות הנדרשות מלומדים וממלמדים בעידן הדיגיטלי. הוא גנאלוג מומחה, עוסק בתחום מאז שנת 1999.

## ביוגרפיה
הרשקוביץ נולד וגדל בזכרון יעקב, צאצא - מצד אבי-אביו - למשפחת מייסדי המושבה. מצד אם-אביו הוא צאצא לראשוני המתיישבים בראשון לציון ובפתח תקווה ונכד-נכדתו של חיים יהושע גולדברג, שהיה מראשוני המתיישבים היהודים האשכנזים ביפו. הורי אמו היו מראשוני המתיישבים בכפר ויתקין.

בין השנים 1996-1993 שירת בחיל התותחנים, ולאחר מכן החל את לימודיו הגבוהים בטכניון. בשנת 1999 סיים תואר ראשון במתמטיקה ומדעי המחשב ובשנת 2003 סיים תואר שני במתמטיקה שימושית; עבודת המאסטר שלו הייתה בנושא "בעיות קיצון לפעולת הרוב על גרפים", בהנחיית פרופסור רון הולצמן. בשנת 2011 סיים תואר שלישי באוניברסיטת תל אביב; עבודת הדוקטורט שלו הייתה בנושא "ללמוד על הלומד המקוון באמצעות כריית נתונים ברשת", בהנחיית פרופסור רפי נחמיאס. בעבר, עבד באינטל וברפאל.

לאחר שהשלים לימודי בתר-דוקטור באוניברסיטאות Worcester Polytechnic Institute בווסטר (מסצ'וסטס) ובאוניברסיטת קולומביה בניו יורק בין השנים 2013-2010, קיבל את מלגת מארי קירי של האיחוד האירופי והתקבל כחבר סגל בבית הספר לחינוך באוניברסיטת תל אביב.

הוא נשוי ואב לארבעה, מתגורר בהוד השרון.

## עשייה אקדמית
תוך שימוש בשיטות מעולם ניתוח הלמידה - ובפרט, ניתוח קובצי יומן של סביבות למידה מקוונות - עוסק הרשקוביץ בחקר הקשרים שבין חשיבה חישובית ליצירתיות ובהיבטים של למידה והוראה של מתמטיקה. בעבר, עסק בהיבטים הקשורים ליחסי מורה-תלמידים בלמידה בעידן הדיגיטלי ולהערכת אמינות ברשתות חברתיות מקוונות. מחקרים אלו נעשים במסגרת מעבדת המחקר SLICE אותה הוא מוביל (Skills for Learning and Instructing in the Cyberlearning Ecosystem).

בעבר, היה עורך-שותף בכתבי העת Journal of Learning Analytics ו-Journal of Technology, Instruction, and Learning. מאז שנת תשפ"א, הוא עומד בראש המסלול לתואר שני "טכנולוגיה ולמידה".

## עשייה גנאלוגית
בשנת 2001, שנתיים לאחר שהחל לעסוק בחקר ההיסטוריה המשפחתית של משפחתו, הקים את פורום "שורשים משפחתיים" באתר "תפוז אנשים", שהיה מקום המפגש הראשון שאפשר שיח בעברית בנושאי גנאלוגיה, והיה הארגון המקוון הראשון שהתקבל כחבר לאיגוד הבינלאומי של חברות לגנאלוגיה יהודית. בשנת 2006, הקים את "ויקיגניה", מיזם גנאלוגי חופשי מבוסס-ויקי בעברית, ואת "משפחתובלוגיה", בלוג בנושאי גנאלוגיה (ביחד עם שני שותפים, אורית לביא ורוני גולן). לאורך השנים הרצה, הדריך, ייעץ, התראיין, חקר ופרסם רבות בתחום הגנאלוגיה. שימש כיועץ גנאלוגי ראשי בהפקה הישראלית של התוכנית "מי אתה חושב שאתה?" ("הערוץ הראשון", 2004), שימש כיועץ ומגיש בהפקה של "סודות משפחה" ("כאן 11", 2021). הוא חבר במכון הבינלאומי לגנאלוגיה יהודית ומרכז פאול יעקבי.

## קישורים חיצוניים

* 

## הערות שוליים

קטגוריה:זכרון יעקב: אישים
קטגוריה:סגל אוניברסיטת תל אביב: חינוך
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת תל אביב
קטגוריה:חוקרי חינוך ישראלים
קטגוריה:ישראלים שנולדו ב-1975
בובקאר בארי

**בובקאר בארי** (בצרפתית: **Boubacar Barry**; נולד ב-30 בדצמבר 1979) הוא כדורגלן עבר איווארי ששיחק בעמדת השוער.

## קריירת מועדונים
בארי התחיל את הקריירה שלו בקבוצת הכדורגל מימוסאס מחוף השנהב. בשנת  הצטרף לקבוצת המילואים של סטאד רן.

בקיץ  בארי חתם בבוורן מליגת העל הבלגית. בבוורן שיחק ארבע שנים בהן היה שוער ראשון, פרט לחצי עונה בעונת .

בקיץ  הצטרף ללוקרן. בעונת  הבקיע את שערו היחיד בקריירה בניצחון 0-4 נגד וסטרלו. בלוקרן שיחק 10 שנים וזכה עימה בשני גביעים.

בקיץ  חתם בלוון עד לסיום העונה. בלוון לא רשם דקות משחק ועם פרישתו בסיום העונה מונה למאמן השוערים של הקבוצה.

## קריירה בינלאומית
ב-18 ביוני 2000 בארי ערך את הופעת הבכורה שלו בנבחרת חוף השנהב בתיקו 2-2 נגד . בארי השתתף עם הנבחרת 7 פעמים בגביע אפריקה לאומות ושלוש פעמים בגביע העולם.

ב-8 בפברואר 2015 ערך את משחקו האחרון בנבחרת, בו ניצחה חוף השנהב בפנדלים 8-9 את  במסגרת גמר גביע אפריקה לאומות 2015. כעבור כחודש הודיע על פרישה מהנבחרת.

## תארים
; לוקרן
*הגביע הבלגי: , 

; נבחרת חוף השנהב
*גביע אפריקה לאומות: 2015

; אישיים
*שוער השנה בליגת העל הבלגית: 

## קישורים חיצוניים

קטגוריה:כדורגלנים מחוף השנהב
קטגוריה:שוערי כדורגל מחוף השנהב
קטגוריה:כדורגלני מימוסאס
קטגוריה:כדורגלני בוורן
קטגוריה:כדורגלני לוקרן
קטגוריה:כדורגלני לוון
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2002
קטגוריה:כדורגלני גביע אפריקה לאומות 2006
קטגוריה:כדורגלני מונדיאל 2006
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:איבוארים שנולדו ב-1979
יחסי בורונדי–קניה

**יחסי בורונדי–קניה** הם היחסים הדיפלומטיים והדו-צדדיים הרשמיים שבין הרפובליקה של בורונדי ורפובליקת קניה. בורונדי היא שותפה של קניה בהרבה תחומים, בעיקר במסחר, ביטחון, צבא, חינוך, חקלאות ואנרגיה. בשנת 2011, שתי המדינות חתמו על הסכם עבור קידום הפיתוח והטכנולוגיה שלהן בחקלאות ובתחומים אחרים.

## היחסים הדיפלומטיים
במהלך מלחמת האזרחים בבורונדי, הרבה פליטים בורונדים מצאו מקלט בקניה. בורונדי, כמו קניה, היא אחת המדינות המדברות סוואהילי ששוכנת ליד האגמים הגדולים של אפריקה.

בספטמבר 2007, קניה פתחה נציגות תושב בבוג'ומבורה.

נשיאי בורונדי וקניה ביקרו מספר פעמים במדינות אחת של השנייה.

ב-1 ביולי 2007, בורונדי נהפכה, כמו קניה, למדינה שהיא חברה מלאה בקהילייה המזרח-אפריקנית. בורונדי הצטרפה לאיחוד המכסים של הקהילייה המזרח-אפריקנית ב-6 ביולי 2009. מאז, היא נהפכה לשותפה אסטרטגית בסחר ובדברים אחרים עבור מדינות הארגון.

## שיתופי פעולה
חברות קנייתיות רבות פועלות בבורונדי, לדוגמה קניה איירווייז. כמו כן, ממשלת קניה סייעה לממשלת בורונדי לשפר את מצב המדינה. בנוסף לכך, מדינות הקהילייה המזרח-אפריקנית עובדות על בניית קו רכבת שיעבור בין הערים: מומבסה (קניה), ניירובי (קניה), קמפלה (אוגנדה) ולקיגאלי (רואנדה). קו הרכבת יגיע לבוג'ומבורה (בירת בורונדי) בעתיד.

## נציגויות דיפלומטיות
* לבורונדי שגרירות בבירה ניירובי.
* לקניה שגרירות בבירה בוג'ומבורה.

## קישורים חיצוניים

קטגוריה:ערכים ללא קטגוריות פיזיות - יחסי חוץ
קוליברי אדום

**קוליברי אדום** (שם מדעי: *Phaethornis ruber*) הוא מין של עוף ממשפחת הקוליבריים החי באמריקה הדרומית. הקוליברי תואר בידי החוקר השוודי קארולוס ליניאוס ב-1758.

## מאפיינים
אורכו של הקוליברי האדום הוא 8 עד 9 סנטימטרים ומשקלו 1.8 עד 3 גרמים. הקוליברי בעל גוף אדמדם-חום וזה מקור שמו. הקוליברי האדום חי ביערות הגשם של אמריקה הטרופית במדינות ברזיל, בוליביה, אקוודור, קולומביה, ונצואלה, גיאנה, סורינאם, פרו וגיאנה הצרפתית וניזון כמו שאר הקוליבריים מצוף פרחים. עונת הרבייה של הקוליברי האדום משתנה בין מאי לאוקטובר בצפון לאוקטובר עד פברואר בדרום. הקן הוא בצורת חרוט ומורכב מסיבי צמחים, טחבים, חזזיות וקורי עכביש. הנקבה מטילה 2 ביצים ודוגרת עליהן לבדה. מצב השימור של הקוליברי האדום על פי הרשימה האדומה של IUCN הוא ללא חשש עקב טווח תפוצה רחב ונוכחתו באזורים מוגנים רבים.

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:קוליבריים
קטגוריה:עופות יער האמזונאס
קטגוריה:ברזיל: עופות
פירושקה סבאדוש

**פירושקה סבאדוש** (במקור עד 1899 **שפר - Schaffer**,; בהונגרית: **Szabados Piroska**; בונהאד, 9 בדצמבר 1893 – בודפשט, 28 במרץ 1967) הייתה שחקנית יהודייה-הונגרייה.

## ביוגרפיה
פירושקה שפר נולדה במשפחה יהודית כבתם של מור סבאדוש (שפר) איש מכס ופיננסים (1840–1907) ושל לאורה בלאו (1853–1928) סבה וסבתה מצד אביה היו אליהו שפר ואילונה שילר, סבה וסבתה מצד אמה היו שלמה בלאו וקטלין בוסקוביץ. היא סיימה את לימודיה באוניברסיטה לאמנויות התיאטרון והקולנוע ולאחר מכן ב-7 באוגוסט 1917 החלה את הקריירה שלה בעיר קולוז'וואר. ב-1918 התחתנה שם עם השחקן אדוריאן נאג'. בדצמבר 1920 חתמה חוזה ב"תיאטרון שדרת אנדראשי". ב-4 ביוני 1921 הייתה לה הצלחה מאוד גדולה בהצגה בת המערכה האחת, "הקומיקאית הגדולה" ב"תיאטרון מרכז העיר" (Belvárosi Színház) בבודפשט במחזהו של לאסלו לקאטוש. היא שיחקה שם גם כמה תפקידים של סטרינדברג. ב-1 בינואר 1923 נקראה שוב לקולוז'וואר. ב-11 באוקטובר 1924 הופיעה לראשונה בתיאטרון הקאמרי (Kamara Színház) בתור הילדה ואנגל ב"בנאי האמן סולנס". היא הצטרפה לתנועה הפמיניסטית בשנות ה-20. בשנים 1930–1931 הופיע גם ב"תיאטרון החדש" (Új Színház). ב-1933 הופיעה ב"תיאטרון ההונגרי" ושוב ב"תיאטרון מרכז העיר". במיוחד בתפקידים נשיים רוחניים דרמטיים של דרמות מודרניות. היא שרדה את השואה ומייד אחרי מלחמת העולם השנייה הפכה לחברה בצוות התיאטרון הלאומי של בודפשט בשנים 1945–1948 וב-1948 התארחה שוב בתיאטרון מרכז העיר. משנת 1951 עבדה במשרד תרבות ובשנים 1947 עד 1950 הייתה המזכיר (האישה) של "האיגוד החופשי של השחקנים". בשנים 1953–1954 שיחקה בתיאטרון פטפי, ב-1954 ב"תיאטרון חלוץ", בין מרץ ליולי 1955 ב"תיאטרון יוז'ף אטילה" ב-1955–1958 ב"תיאטרון צבא העם ההונגרי".

## תפקידיה העיקריים
* יוליה (שייקספיר: רומיאו ויוליה)
* מיס יוליה (סטרינדברג)
* הילדה (איבסן: הבנאי האמן סולנס)
* יוהנה (היירמנס: תקווה)
* מיילדת (ג' האי: טיסהזוג)
* רחל (הקומיקאית הגדולה)
* ז'אן (מאמור)
* האחות (טרגדיית ילדים)

## לקריאה נוספת

* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969.
* Magyar színházművészeti lexikon. Főszerk. Székely György. Budapest: Akadémiai. 1994. 
* Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. IV. kötet (Rabatinszky Mária – Zwischenakt). Budapest: Az Országos Színészegyesület és Nyugdíjintézete. 1931.


## קישורים חיצוניים

## הערות שוליים

קטגוריה:שחקניות תיאטרון יהודיות הונגריות
קטגוריה:ניצולות השואה: הונגריה
קטגוריה:שחקני תיאטרון יהודים הונגרים
קטגוריה:בוגרות האוניברסיטה לאמנויות התיאטרון והקולנוע
קטגוריה:בוגרי האוניברסיטה לאמנויות התיאטרון והקולנוע
קטגוריה:בונהאד: אישים
קטגוריה:ילידות 1893
קטגוריה:הונגרים שנולדו ב-1893
קטגוריה:נפטרות ב-1967
קטגוריה:הונגרים שנפטרו ב-1967
לופופאנס

**לופופאנס** (שם מדעי: *Lophophanes*) הוא סוג של ציפורי שיר ממשפחת הירגזיים בו 2 מינים: ירגזי מצויץ וירגזי אפור-ציצה. הירגזי המצויץ מצוי באירופה, והירגזי אפור־הכיפה אנדמי לטיבט והימלאיה. הסוג לופופאנס תואר ב-1829 בידי החוקר הגרמני יוהאן יקוב קאופ אך במשך שנים נחשב לתת-סוג של הירגזי.

## מאפיינים
[ממוזער|[ירגזי מצויץ בדאבוס, שווייץ]]
[240px|ממוזער|[ירגזי אפור-ציצה]]
אורכם 10–13 ס"מ ומסתם 10–14 גרם. לשניהם ראש גדול, אפור וגדול, לחיים בהירות המתוחמות בקו דק בצורת 7, וצווארון לבן. המקור קצר ושחור, קשתית העין אדומה כהה וכף הרגל אפורה. לירגזי המצויץ 10 אברות יד (הארוכה ביותר היא האמצעית, באורך 54.5 מ"מ והקצרה ביותר היא הקיצונית), 9 אברות אמה (הארוכה ביותר היא הקיצונית, באורך 46.5 מ"מ, והקצרה ביותר היא הפנימית) ו-12 אברות זנב. שני המינים הם עופות זריזים הניזונים מחסרי חוליות קטנים, והירגזי המצויץ אוכל גם זרעים ופירות בחורף.

## טקסונומיה
הסוג לופופאנס תואר ב-1829 בידי החוקר הגרמני יוהאן יקוב קאופ אך במשך שנים נחשב לתת-סוג של הירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג לופופאנס, כפי שביצעו גופים אחדים, בהם IUCN, ITIS, ו-IOC. הסוג מכיל שני מינים: ירגזי מצויץ וירגזי אפור-ציצה. השם המדעי מורכב ממילים לופוס (ביוונית עתיקה – ציצה), ופאינו (ביוונית עתיקה – לחשוף, להראות).

העץ הפילוגנטי של משפחת הירגזיים על פי יוהנסון ואחרים (2013):

## קישורים חיצוניים

## הערות שוליים

קטגוריה:טקסונים שתוארו בידי יוהאן יקוב קאופ
לופופאנס
קטגוריה:בעלי חיים שתוארו ב-1845
Back to Life (שיר של היילי סטיינפלד)

"**Back to Life**" (בעברית: **בחזרה לחיים**) הוא סינגל של הזמרת האמריקאית, היילי סטיינפלד, שיצא כסינגל מתוך פסקול הסרט באמבלבי, ב-2 בנובמבר 2018.

נכון לאפריל 2024, השיר הושמע למעלה מ-72 מיליון פעמים בספוטיפיי.

## הופעות חיות
סטיינפלד ביצעה את השיר בפרסי המוזיקה של MTV אירופה 2018, יומיים לאחר יציאת השיר.

ב-10 בדצמבר 2018, היא הופיעה עם השיר בחצי הגמר של העונה ה-15 של תחרות השירה האמריקאית, The Voice.

## ביקורת
ניקול אנגלמן, מהמגזין בילבורד, אמרה כי השיר "דוחף את השירה של סטיינפלד לחזית, מחסה אותה בשכבות מעל פעימה סינטיסייזר כבדה מפתה עם כל הפוטנציאלים של להיט כמו על רחבת הריקודים". אנגלמן גם אמרה כי ככל הנראה הפזמון הוא חיקוי לשירים של הצמד האמריקאי, הצ'יינסמוקרס.

## מיקומי שיא

## קישורים חיצוניים

## הערות שוליים

קטגוריה:שירים שנכתבו על ידי מייקל פולק
קטגוריה:שירים מסרטי קולנוע
קטגוריה:שירים שנכתבו על ידי קנדי לייקן
קטגוריה:שירי היילי סטיינפלד
קטגוריה:שירים באנגלית
קטגוריה:שירי אלקטרופופ
קטגוריה:שירי סינת'-פופ אמריקאיים
גרייס מידס

**גרייס מידס** (באנגלית: **Grace May Medes**; 9 בנובמבר 1886 – 31 בדצמבר 1967) הייתה ביוכימאית אמריקאית ודוקטור לזואולוגיה. היא התמחתה בחקר חילוף חומרים של חומצות שומן בגוף, וגילתה את ההפרעה המטבולית Tyrosinosis, שכיום ידועה בשם .

בשנת 1955 זכתה במדליית גרוון-אולין על מחקרה. 

## קורות חיים
מידס נולדה בקיוקוק (Keokuk) איווה, ארצות הברית ב-1886. היא בתם ויליאם גונסון מידס וקייט פרנסיסקו הגני מידס. באמצע שנות השמונים של המאה העשרים עברה עם משפחתה לקנזס, שם עבד אביה כאיש עסקים והיה בעל השפעה רבה בעיר.

היא למדה תואר ראשון ושני בזואולוגיה באוניברסיטת קנזס, ואת לימודי הדוקטורט השלימה במכללת ברין מאר שבפנסילבניה בשנת 1916.

לאחר שקיבלה את הדוקטורט שלה, מידס לימדה זואולוגיה במכללת ואסר , ובהמשך שימשה כעוזרת פרופסור לפיזיולוגיה עד שנת 1922. בין השנים 1922–1924 שימשה כפרופסורית חברה לפיזיולוגיה במכללת ולסלי.

את הגילוי המשמעותי שלה-ההפרעה המטבולית Tyrosinosis, היא גילתה וחקרה במסגרת עבודה באוניברסיטה לרפואה במינסוטה, שם עבדה בין השנים 1924–1932. בין השנים 1932–1960 עבדה במכון למחקר הרפואי לאנקנאו שבפילדלפיה, פנסילבניה, שם שימשה כחברת סגל מחקרי ובהמשך כחברת סגל בכירה.

לאחר פרישתה לגמלאות חידשה מידס את עבודתה בנושא Tyrosinosis, במכון המחקר "פלס" באוניברסיטת טמפל. שם, היא חיברה יחד עם עמיתה סטנלי ריימן ספר בשם Normal Growth and Cancer" (1963)".

## מחקרה
בשנת 1932 מידס מונתה לראש המחלקה לכימיה מטבולית במכון לנקנאו למחקר רפואי בפילדלפיה, שם התמחתה במטבוליזם של גופרית וחומצות שומן. היא גילתה הפרעה מטבולית חדשה והעניקה לה את השם Tyrosinosis. אף על פי ששנים לאחר מחקרה התגלה שהמכניזם שזיהתה אינו מדויק, שיטות הבדיקה שלה נותרו מודל שימושי לחוקרים הבוחנים את ההפרעה הידועה כיום בתור "Tyrosinemia".

Tyrosinemia היא הפרעה גנטית המאופיינת בהפרעות בתהליך הפירוק הרב שלבי של חומצת האמינו טירוזין, אבן בניין של רוב החלבונים. בהיעדר טיפול בהפרעה, חומצת האמינו טירוזין ותוצרי הלוואי של הפירוק החלקי מצטברים ברקמות ובאיברים, מה שעלול להוביל לבעיות בריאות חמורות כגון דימום בצואה, פגיעה בפעילות המעיים, עייפות, ירידה במשקל והקאות.

בטירוזינמיה, בגוף יש חוסר באנזים Fumarylacetoacetate Hydrolase (FAH)  שמשמש לפירוק הטירוזין שנמצא ברוב החלבונים. אצל אנשים הסובלים מטירוזינמיה פירוק החלבון הוא חלקי, ותוצרי פירוק רעילים וחריגים של טירוזין מצטברים בגופם. הצטברות זו גורמת לפגיעה הדרגתית בעיקר בכבד, ששם תהליך הפירוק המרכזי של הטירוזין מתרחש.

ישנם שלושה סוגים להפרעה, Tyrosinemia I Tyrosinemia II ו-Tyrosinemia III. הם מובדלים לפי הסימפטומים והסיבה הגנטית שגרמה להתרחשותם.

הטיפול בטירוזינמיה הוא שילוב של תזונה דלת חלבון ותרופה בשם Nitisinone . ניטיסינון מונע הצטברות של מוצרי פירוק רעילים. על החולים להימנע מבשרים, מוצרי חלב ומזונות עשירים בחלבון כגון אגוזים ושעועית.

## פרסים
בשנת 1955 גרייס מאי מידס זכתה במדליית Garvan-Olin על תגליותיה. באותה שנה זכתה בתואר אחת מחמשת הבוגרים הנכבדים של אוניברסיטת קנזס.

## הערות שוליים

קטגוריה:אמריקאים ילידי איווה
קטגוריה:ביוכימאיות אמריקאיות
קטגוריה:בוגרות אוניברסיטת קנזס
קטגוריה:בוגרי אוניברסיטת קנזס
קטגוריה:בעלות תואר דוקטור ממכללת ברין מאר
קטגוריה:אמריקאיות שנולדו ב-1886
קטגוריה:אמריקאים שנולדו ב-1886
קטגוריה:אמריקאיות שנפטרו ב-1967
קטגוריה:אמריקאים שנפטרו ב-1967
פולה סקודי

**פולה סקודי** (באנגלית: **Paula Szkody**; נולדה ב-17 ביולי 1948) היא אסטרונומית אמריקאית, פרופסור אמריטוס באוניברסיטת וושינגטון בתחום האסטרונומיה, המתמחה בחקר מערכות כוכבים כפולות. מחקריה עוסקים בניתוח סוגים שונים של מערכות כפולות הכוללות העברת מסה בין ננסים לבנים. בשנת 1978, זכתה סקודי בפרס אנני ג'אמפ קאנון לאסטרונומיה, המוענק לחוקרות מתחום האסטרונומיה והאסטרופיזיקה מאז יוני 2020 היא מכהנת כנשיאת האגודה האסטרונומית האמריקאית.

## השכלה
סקודי נולדה בעיר דטרויט, במדינת מישיגן שבארצות הברית לג'וליאן ופאולין סקודי. היא התחנכה בבית ספר פרטי לבנות במישיגן. ב-1970 היא קיבלה את התואר הראשון שלה באסטרופיזיקה מאוניברסיטת מישיגן בשנת 1972 סיימה תואר שני באסטרונומיה באוניברסיטת וושינגטון. ב-1975 מונתה לפרופסורית מן המניין באוניברסיטת וושינגטון.

פרופ' סקודי משתמשת בשיטת ניתוח בשם "אורכי גל מרובים". בשיטה זו מנתחים סוגים שונים של אורכי גל על מנת לזהות תכונות שונות של כוכבים מרחוק. נושא המחקר העיקרי של פרופ' סקודי הן CV (Cataclysmic Variable Star) – מערכות שמתרחשת בהן העברה פעילה של מסה מן האובייקט המרוחק אל מרכז המערכת. בימים אלו המחקר שלה מערב קרינה אולטרה סגולה ואת טלסקופ החלל האבל בנוסף לטלסקופים ארציים מרחבי העולם. מטרת מחקרה נכון לשנת 2021, הוא לאתר מערכות CV עדינות וחלשות, על מנת לבחון את הטבע של העברת מסה והצטברותה לננסים לבנים ודסקיות ספיחה. נוסף על כך פרופ' סקודי חוקרת פליטת קרני רנטגן, עטרה כוכבית ואת ההשפעות של קרינה על השכבות העליונות של אטמוספירות מערכות הכוכבים. משנת 2000 סקודי לוקחת חלק פעיל בפרויקט SDSS (Solan digital sky survey) למיפוי וניתוח השמיים בכלים אופטיים.

## תפקידים
בשנת 2019 נבחרה סקודי להיות נשיאת החברה האסטרונומית האמריקנית. היא נכנסה לתפקידה ביוני 2020. בנוסף, היא מילאה וממלאת תפקידים נוספים: חברת ועדת פרסומים, חברה בצוות ספרים אלקטרוניים, סגן נשיא, חברת צוות משימה עיתונאית, עורכת מדעים, חברת ועדת הפרסים ויועצת.

סקודי מילאה תפקידים רבין גם באגודה האמריקנית לצפייה בכוכבי משתנים. היא כיהנה כנשיאת האיגוד בין השנים 2007 ל-2009 וכיהנה גם בתפקיד סגנית נשיאה וחברת מועצה.

נוסף על כך סקודי כיהנה כחברת המועצה לצפייה בכוכבי משתנים, בעלת כיסא במועצה, חברת המועצה לצפייה ואבחון סולארי, NASA senior review, חברת הוועידה לייעוץ אסטרונומי אסטרופיזיקאי והעורכת הראשית של כתב העת של החברה האסטרונומית הפסיפית.

## פרסומים נבחרים
פרופ' סקודי פרסמה לאורך השנים יותר מ-600 מאמרים. מרבית מאמריה בשני העשורים האחרונים עוסקים בפרויקט המיפוי SDSS (Sloan Digital Sky Survey) ובמידע שהתקבל ממנו. דוגמה למאמריה שלא מתוכנית SDSS הם המאמרים הללו:
* The 1990 calan/tololo supernova search
* X-ray and optical observations of the ultrashort period dwarf nova SW Ursae Majoris-a likely new DQ Herculis star
* Tremendous outburst amplitude dwarf novae

## חיים אישיים
פרופ' סקודי נשואה לאסטרופיזיקאי ויש לה ילדים ונכדים. היא אוהבת לצאת לטיולי שטח ולחתור בקיאק.

## לקריאה נוספת
Shearer, Benjamin; Shearer, Barbara (1997). "Notable women in the physical sciences: a biographical dictionary". Westport, Connecticut: Greenwood Press. OCLC 644247606. Retrieved 25 March 2017.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אסטרונומיות אמריקאיות
קטגוריה:זוכות פרס אנני ג'אמפ קאנון
קטגוריה:אמריקאיות שנולדו ב-1948
סאלי אוויי

**סאלי אוויי** (באנגלית: **Sally Oey**) (נולדה ב-1957) היא אסטרונומית אמריקאית. אווי התמחתה בחקר החזרים שונים מכוכבים חמים. על עבודתה זכתה בשנת 1999 בפרס אנני ג'אמפ קאנון לאסטרונומיה.

## קורות חיים
אווי נולדה להורים ממוצא סיני ואינדונזי, בעיר אית'קה שבניו יורק.

## חינוך
אוויי קיבלה את התואר הראשון שלה בפיזיקה ולטינית ממכללת ברין מאר בפנסילבניה ב-1986, ולאחר מכן קיבלה תואר דוקטור באסטרונומיה מאוניברסיטת אריזונה ב-1995.

## עבודת מחקר
אווי וצוות המחקר שלה עוסקים בעיקר בכוכבים חמים, בסופרנובות ובהחזרים שונים המגיעים מכוכבים אלו. למשל, החזרים קרינתיים, כימיים או תנועתיים. אווי פרסמה לאורך השנים יותר מ-140 מאמרים . באחת מעבודות המחקר שערכה יחד עם צוותה, גילתה שלא קיימים כוכבים הגדולים מ-200 מסות שמש. מממצא זה הם הסיקו שקיימת מגבלה כלשהי על גודלם של כוכבים, שלא מאפשרת להם לגדול מעבר ל-200 מסות שמש.

## משרות מחקר
##### [[אוניברסיטת מישיגן]], [[אן ארבור]], [[מישיגן]], ארצות הברית
* פרופסור לאסטרונומיה, המכללה לספרות, מדעים ואומנויות - הווה – 2013
* פרופסור חברה לאסטרונומיה - 2013 – 2009
* מרצה בכירה לאסטרונומיה - 2009 – 2004

##### [[מצפה הכוכבים לוול]], [[פלאגסטאף]], [[אריזונה]], ארצות הברית
* אסטרונומית חברה - 2004
* עוזרת אסטרונום - 2004 – 2001

##### המכון למדעי טלסקופי החלל, [[בולטימור]], [[מרילנד|מארילנד]], ארצות הברית
* עמיתת המכון - 2001 – 1998

##### המכון לאסטרונומיה, [[אוניברסיטת קיימברידג']], [[קיימברידג']], אנגליה
* עמיתת מחקר פוסט-דוקטורנטית במכון - 1998 – 1995

## פרסים
* בשנת 1999 קיבלה אוויי את פרס אנני ג'אמפ קאנון לאסטרונומיה מהאיגוד האמריקאי לנשות אוניברסיטה, בעקבות המלצה של החברה האמריקאית לאסטרונומיה.
* בשנת 2003, בהיותה עוזרת אסטרונומית במצפה הכוכבים לוול באריזונה, זכתה המחלקה שלה בפרס לפיתוח קריירה מוקדמת, פרס הניתן לאנשי מדע צעירים על מנת לעזור להם במחקרם ולעודד אותם להמשיך לחקור. הפרס ניתן על ידי הקרן הלאומית למדע בארצות הברית.

## קישורים חיצוניים
* 

*קורות חיים - סאלי אווי
*ראיון ב"Slacker astronomy", 2006, דרך "Web archive"

## הערות שוליים

קטגוריה:אמריקאים ילידי מדינת ניו יורק
קטגוריה:אסטרונומיות אמריקאיות
קטגוריה:זוכות פרס אנני ג'אמפ קאנון
קטגוריה:נשים זוכות פרסים: מדע וטכנולוגיה
קטגוריה:בוגרות מכללת ברין מאר
קטגוריה:בוגרות אוניברסיטת אריזונה
קטגוריה:בוגרי אוניברסיטת אריזונה
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
מוביל ומוכר מים

ממוזער|שמאל|180px|מוביל ומוכר מים מצרי במלאכתו
מלאכת הובלת המים מהמקורות בהם הם זמינים אל הצרכנים ומכירתם, מוכרת עוד מימי קדם והונצחה ביצירות אומנות. המלאכה בוצעה על ידי אנשים בודדים, שנשאו את המים בעצמם או בעזרת כלי רכב, שנדחפו על ידם או נמשכו בעזרת בהמות משא.
[ממוזער|שמאל|180px|מוכר המים ב[סביליה, ציור של דייגו ולאסקס מ-1620. בתמונה יש שלוש דמויות, מוכר המים ושני קונים.]]
לצורך ביצוע המלאכה הותקנו כלי קיבול מתאימים וגם כלי רכב להובלת כלי הקיבול.

העיסוק יצר כלים והכלים יצרו שמות לעיסוק. בעולם העות'מאני נוצר כלי המורכב מחבית על גלגלים, שנקרא SACA וממנו נגזר שמו של מוכר מי שתייה בעזרת כלי זה, סקג'יו. ה-SACA העות'מאנית עברה דרך ארצות ערב עד ספרד, שם שובש מעט השם והפכה ל-a-zacán אזאקאן, שמו של מוביל ומוכר המים בארצות דוברות ספרדית.
## גלריה

Porteur d'eau au pays de Rennes - Photo de 1892..png|ממוזער|מרכז|150px|מוכר מים צרפתי מתוך חבית על גלגלים בשנת 1892
H. Valentin - Sakadjiou ou Porteur d'eau valaque, 1855.jpg|ממוזער|מרכז|150px|סקג'יו רומני ב-1855
Casiano Alguacil - Joven azacan - ca. 1880 Archivo Municipal de Toledo.jpg|ממוזער|מרכז|150px|ציור של "אזאקאן" צעיר בטולדו, בסביבות 1880


Albanian water Seller, Tetovo.jpg|ממוזער|מרכז|150px|מוכר מים אלבני המוביל את המים במריצה
Kenyan Water cart seller.jpg|ממוזער|מרכז|150px|מוכר מים בקניה
Chisinau water carrier.jpg|ממוזער|מרכז|150px|מוכר מים בקישינב בסביבות שנת 1900
Archivo General de la Nación Argentina 1890 aprox Buenos Aires, aguateros.jpg|ממוזער|מרכז|150px|מוכרי מים ארגנטינאים


## קישורים חיצוניים

* 

## הערות שוליים

קטגוריה:מים
קטגוריה:מקצועות
קטגוריה:מקצועות עבר
מרגרט מייאל

**מרגרט וולטון מייאל** (באנגלית: **Margaret Walton Mayall**; 27 בינואר 1902 – 6 בדצמבר 1995) הייתה אסטרונומית אמריקאית, מנהלת הארגון האמריקאי של משקיפי כוכבים משתנים (AAVSO)  משנת 1949 עד 1973. זכתה בפרס אנני ג'אמפ קאנון לאסטרונומיה בשנת 1958..

## ביוגרפיה
נולדה באיירון היל, מרילנד. בגיל שמונה הביעה לראשונה התעניינות בתחום האסטרונומיה, עת הזמין אותה אביה ללמוד עמו על הכוכבים ולצפות בהם. החלה ללמוד באוניברסיטת דלאוור לתואר ראשון במתמטיקה ובכימיה. הדוגמאות מעולם האסטרונומיה של שימוש במתמטיקה שניתנו על ידי ד"ר הארטר גרמו למייאל להתאהב בנושא האסטרונומיה. לכן, עברה לאחר שנתיים למכללת סווארת'מור ולמדה אסטרונומיה אצל ד"ר ג'ון מילר. בשנה השנייה במכללה למדה אצל ד"ר לזלי קומרי, שהיה מלא תשוקה לאסטרונומיה, ועזר למייאל להשיג עבודת קיץ במצפה הכוכבים של אוניברסיטת הרווארד. לאחר שסיימה את לימודיה במכללת סווארת'מור, חזרה למצפה הכוכבים בהרווארד ועבדה תחת אנני ג' קנון .

בשנת 1926 פגשה את רוברט ניוטון מייאל, אדריכל וחבר באיגוד משקיפי כוכבים משתנים. השניים התחתנו בשנת 1927. בשנת 1928 קיבלה תואר שני ממכללת רדקליף.

## מחקר
את מאמרה הראשון פרסמה בעלון הרווארד ב-1927, והמשיכה לפרסם מאמרים בהרווארד על כוכבים משתנים עד 1954. בשנת 1941, לאחר שנים של עבודה ביחד, מתה דוקטור קנון, דבר אשר הוביל את מייאל להמשיך את עבודתה בסיווג כוכבים בספר שמוכר ככרך הזיכרון לקנון. עבודתה בסיווג זה נעצרה עקב מלחמת העולם השנייה כשעבדה במכון הטכנולוגי של מסצ'וסטס בקבוצת כלי נשק מיוחדים.

בשנת 1952 התנתק ארגון ה-AASVO מהרווארד. מייאל עבדה ללא משכורת מאותו רגע בכדי לתמוך בארגון. ב-1957 הוקמה תוכנית קיץ במצפה הכוכבים של מריה מיטשל למחקר סטודנטים על כוכבים משתנים, ומייאל עזרה לסטודנטים ופרסמה את מחקריהם ומאמריהם בעלון של AASVO. מייאל ובעלה פרסמו ותיקנו ספרי אסטרונומיה כדי לעזור לסטודנטים צעירים. בשנת 1958 קיבלה את פרס אנני ג'אמפ קנון באסטרונומיה. בין היתר, פיתחה שיטות עיבוד נתונים מודרניות ב-AASVO, עם דגש על מחשוב ומכונות. מייאל הייתה חברה באיגוד האסטרונומי הבינלאומי (IAU), והשתתפה בשתי עדות: ועדה 27 על כוכבים משתנים, וועדה 29 בנושא כוכבי ספקטרה.

בשנים האחרונות לעבודתה, התעוורה מייאל כמעט לחלוטין. בשנת 1973 פרשה לגמלאות. היא נפורה ב-6 בדצמבר 1995 מאי ספיקת לב. בעלה נפטר שש שנים לפניה, ללא ילדים. חודש לאחר מותה של מרגרט מייאל, הקימו לזכרה אנדרטה ביום הולדתה ה-94.

## הערות שוליים

קטגוריה:אמריקאים ילידי מרילנד
קטגוריה:זוכות פרס אנני ג'אמפ קאנון
קטגוריה:אסטרונומים אמריקאים
קטגוריה:בוגרות מכללת סווארת'מור
קטגוריה:בוגרי מכללת סווארת'מור
קטגוריה:אמריקאיות שנולדו ב-1902
קטגוריה:אמריקאים שנולדו ב-1902
קטגוריה:אמריקאיות שנפטרו ב-1995
קטגוריה:אמריקאים שנפטרו ב-1995
הלן הובס

**הלן הובס** (באנגלית: **Helen Hobbs**; נולדה ב-5 במאי 1952) היא פרופסור במרכז הרפואי של אוניברסיטת טקסס סאות'ווסטרן בדאלאס וחוקרת בתחום הביו–רפואה במכון הווארד יוז למחקר רפואי. הובס זכתה בפרס פריצת דרך במדעי החיים בשנת 2016 ובפרס הרינגטון לחדשנות ברפואה בשנת 2018. משנת 2011 היא מכהנת בדירקטוריון של חברת "פייזר".

## ביוגרפיה
הובס נולדה ב-1952 בבוסטון שבמסצ'וסטס. הוריה של הובס נישאו בגיל צעיר כאשר אביה חזר ממלחמת העולם השנייה. לפני צאתו למלחמה הוא הספיק ללמוד מנהל עסקים במשך שנה וחצי באוניברסיטת הרווארד. לאחר שובו מהמלחמה ולאחר ניסיונות מרובים, הרווארד הסכימו לקבל אותו חזרה ללימודים, ושם (בבוסטון) הובס נולדה.

להובס שלושה אחים. בילדותה התעניינה באומנות ובהיסטוריה. בתיכון, אף על פי שנהנתה מלימודי מדע, הייתה לחוקרים ומדענים תדמית קריקטורית בעיניה. במכללה למדה תולדות האומנות, אך תוך כדי כתיבה ועיסוק בציור הבינה שאלו לעולם יהיו 'אובייקטיביים', ומשום שהיה חשוב לה שבעבודתה תגלה 'אמיתות מוחלטות', היא החליטה לעסוק באומנות כתחביב ולא כמקצוע. לאחר עידוד מצד אביה החליטה ללמוד רפואה.

הובס עשתה את התואר הראשון שלה בתחום הביולוגיה האנושית, באוניברסיטת סטנפורד. לאחר מכן הצטרפה ללימודי רפואה בבית הספר לרפואה באוניברסיטת קייס וסטרן ריזרב. עם סיום ההתמחות ברפואה פנימית במרכז הרפואי קולומביה-פרסביטריאן, עברה לדאלאס, טקסס, שם סיימה את הכשרתה הקלינית ושימשה כמתמחה ראשית ברפואה פנימית בבית החולים פארקלנד ממוריאל. עבדה כעמיתת פוסט-דוקטורט במעבדה של ד"ר מייקל בראון וג'וזף גולדשטיין לפני שהצטרפה לאוניברסיטת דרום מערב טקסס בשנת 1987.

הובס נשואה לדניס קיט סטון ויש להם שני ילדים; לנגדון גאונדרי סטון (1984) והנטר הובס סטון (1985). כיום היא המנהלת של מרכז מקדארמוט לצמיחה והתפתחות אנושית והיא חברה בדירקטוריון של חברת "פייזר". הובס מתגוררת כיום בדאלאס, טקסס.

## פעילות מחקרית
בשנת 1987 הובס הצטרפה לסגל ההוראה של המרכז הרפואי של אוניברסיטת דרום מערב טקסס, שם היא מכהנת כיו"רית הכבוד של מרכז יוג'ין מקדרמוט לחקר הצמיחה וההתפתחות האנושית.

בשנת 1999 היא ייסדה את מכון מחקר הלב של דאלאס (Dallas Heart Study) בעזרת מענק מקרן דונלד וו. ריינולדס. מחקר זה לקח דגימות גנטיות מפלח מייצג של אוכלוסיית מחוז דאלאס, ובדק את התאמתן למדדי הבריאות של הנבדק. באמצעות מחקר זה, שארך 15 שנה, היא גילתה כי וריאציות בגן PCSK9 הובילו להורדת כולסטרול מסוג LDL ולהגנה מפני מחלות לב וכלי דם. בראיון לכתב העת למחקרים קליניים (JCI), ציינה הובס: "התוצאות היו טובות מכפי שציפינו. ראינו ירידה דרמטית במחלות לב באוכלוסייה האפרו-אמריקאית: ירידה של 28% בכולסטרול LDL המובילה לירידה של 88% באירועים כליליים".

מוקד מרכזי נוסף בקריירה שלה הוא הבנת הבסיס למחלות כבד שומניות; היא וג'ונתן כהן הראו כי וריאציות ברצפי הדנ"א של PNPLA3 ו-TM6SF2 מעורות חשד למחלת כבד שומני, ובקרוב הן יהוו אינדיקציה מרכזית לצורך בהשתלת כבד. הם גם מצאו קשר בין מוטציה היפומורפית בגן PCSK9 לבין רמות נמוכות של כולסטרול מסוג LDL (low-density lipoproteins "כולסטרול רע") בדם. כיום הם מנהלים יחד מעבדה לצמיחה והתפתחות אנושית במרכז יוג'ין מקדרמוט.

## פרסים

## הערות שוליים

קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:בוגרות אוניברסיטת קייס וסטרן ריזרב
קטגוריה:בוגרי בית הספר לרפואה באוניברסיטת קייס וסטרן ריזרב
קטגוריה:זוכות פרס פרל מייסטר גרינגרד
טגוריה:סגל מכון הווארד יוז למחקר רפואי
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
רבקה דוהסון

**רבקה (בקי) דוהסון** (באנגלית: **Rebekah (Beki) Dawson**) היא אסטרונומית ואסטרופיזיקאית אמריקאית. היא פרופסורית חברה באוניברסיטת פנסילבניה (Pennsylvania State University). רוב מחקריה עוסקים בהיווצרות כוכבים מסוג "צדק חם". דוהסון היא מהחוקרות המובילות בתחום, ואף הציעה תיאוריה על הדרך שבה הם נוצרים. בשנת 2017 זכתה בפרס אנני ג'אמפ קאנון לאסטרונומיה על עבודתה ביצירת מודלים דינמיים של האינטראקציות בין כוכבי לכת במערכות שמש.

## קורות חיים
### לימודים
לאחר שסיימה את לימודיה בבית הספר, החלה דוהסון ללמוד במכללת ולסלי (Wellesley College) שבמסצ'וסטס. בשנת 2009 קיבלה את התואר הראשון שלה באסטרופיזיקה בהצטיינות יתרה. לאחר מכן עברה ללמוד באוניברסיטת הארוורד שבבוסטון. בשנת 2011 קיבלה את התואר השני שלה באסטרונומיה, ובשנת 2013 השלימה את הדוקטורט שלה באסטרופיזיקה ואסטרונומיה. לאחר מכן, החלה בעבודת מחקר ב-Miller Institute שבקליפורניה, לאחר שזכתה במענק . שם פרסמה מספר מאמרים על הקשר בין מסלולם של כוכבי לכת מחוץ למערכת השמש שלנו לבין הרכבם הכימי. היא המשיכה את מחקרה עד לסיומו ב-2015, ואז עברה לאוניברסיטת פנסילבניה שם ביצעה עבודת מחקר כעוזרת פרופסור עד יוני 2021, מועד בו קיבלה מינוי כפרופסורית חברה (Associate Professor).

### מאמרים
דוהסון פרסמה מספר רב של מאמרים, כשהבולטים שבהם:
* Origins of Hot Jupiters
* Precise transit and radial-velocity characterization of a resonant pair: a warm Jupiter    TOI-216c and eccentric warm Neptune TOI-216b
* Robustly detecting changes in warm Jupiters’ transit impact parameters
* Correlations between Compositions and Orbits Established by the Giant Impact Era of Planet Formation
* A metallicity recipe for rocky planets
* A class of warm Jupiters with mutually inclined, apsidally misaligned close friends

## פרסים
במהלך הקריירה שלה זכתה דהסון בפרסים רבים כשהחשובים מביניהם:
* פרס הלן ב. וורנר מטעם החברה האסטרונומית האמריקאית (2021)
* אגף האגודה האמריקאית לאסטרונומיה למדע הפלנטרי פרס הרולד סי אורי (2020)
* פרס בוק, המחלקה לאסטרונומיה באוניברסיטת הרווארד (2018)
* פרס האקדמיה האמריקאית לאסטרונומיה פרס אנני ג'אמפ קאנון (2017)
* פרס כבאי, המחלקה לאסטרונומיה באוניברסיטת הרווארד (2013)
* פרס בלוק, מרכז אספן לפיזיקה (2013)
* פרס נסיעות החברה האסטרונומית האמריקאית רודגר דוקסי (2013)
* אגף האגודה האמריקאית לאסטרונומיה לאסטרונומיה דינמית, פרס מלגה לסטודנטים (2011)
* האגודה האמריקאית לאסטרונומיה, הישגי אסטרונומיית הסטודנטים של צ'מבליס (2010)
* פרס צ'ארלס דאנקן לאסטרונומיה, מכללת ולסלי (2009)
* פרס פיליס פלמינג לפיזיקה, מכללת ולסלי (2009)
* חברת בית הכבוד האקדמית הלאומית של פי ביתא קאפה (2009)
* מחקר מדעי לאומי של סיגמא שי מכבד את החברה (2009)

## הערות שוליים

קטגוריה:זוכות פרס אנני ג'אמפ קאנון
סנדרה שמיד

**סנדרה לואיס שמיד** (באנגלית: **Sandra Louis Schmid**; נולדה ב-7 במרץ 1958) היא פרופסור לביולוגיה המתמחה בחקר ביולוגיה של התא. היא הייתה ראש המחלקה לביולוגיה של התא בUniversity of Texas Southwestern Medical- Center והמדענית הראשית בצ'אן צוקרברג ביוהאב , ארגון ללא מטרות רווח שמיועד למחקר. הייתה נשיאת American Society for Cell Biology. הייתה הראשונה לזהות את תפקיד הדינאמין באנדוציטוזה, תהליך בו מובאים חומרים לתוך התא דרך היווצרות של בועיות ממברנליות. עיקר עבודתה עסק בתהליך האנדוציטוזה בתיווך קלתרין, תהליך בו התאים סופגים לתוכם מטבוליטים, הורמונים ועוד. היא עסקה גם בתפקוד ובמבנה של דינאמין GTPase ותהליך ביקוע הממברנה. בנושאים אלו היא פרסמה מעל 150 מאמרים.

## חיים אישיים וחינוך
שמיד נולדה בוונקובר, קנדה, אחת מבין 4 אחים. אביה היה מורה למדעים בתיכון ואמה הייתה ראש ארגון "קולומביה טראסט" שסייע למחוסרי בית. שמיד מתארת שאביה, שלימד מדעים, ותוכנית המחוננים אליה הלכה בצעירותה, אתגרו אותה לחשוב בצורה ביקורתית, לא לקחת דברים כמובן מאליהם, דבר שגרם לה להימשך לתחומי המדעים. ב-1980 קיבלה תואר ראשון בביולוגיה של התא באוניברסיטת קולומביה הבריטית. ב-1985 קיבלה תואר דוקטור בביוכימיה מאוניברסיטת סטנפורד. ב-2009 קיבלה תואר שני בניהול באוניברסיטת סן דייגו. 

שמיד התחתנה עם ביל בלאך ב-1984, לזוג יש שני ילדים. במשך כל הקריירה שמיד הקפידה לאזן בין משפחה ועבודה.

## תפקידים מדעיים
בין השנים 1985–1988 שמיד עשתה פוסט דוקטורט במחלקה לביולוגיה של התא באוניברסיטת ייל, במעבדה של אירה מלמן. בנוסף, הייתה עורכת ראשית בכתב העת "Molecular Biology of the Cell" ועורכת בכתב העת "Traffic".

בין השנים 1988–1994 הייתה חברה זוטרה במחלקה לביולוגיה של התא ב-TSRI וב-1994 קודמה לחברה בכירה שם. ב-1996 מונתה לפרופסור חבר עם קביעות ובשנת 2000 מונתה לפרופסור מן המניין וראש המחלקה לביולוגיה של התא שם. בשנת 2012 מונתה לראש המחלקה לביולוגיה של התא ב-Univerity of Texas Southwestern Medical Center.

בשנת 2020 מונתה למדענית ראשית (CSO) ב"צ'אן צוקרברג ביוהאב", ארגון ללא מטרות רווח למען חקר המחלות באדם.

## המחקר העיקרי
המחקר העיקרי של שמיד עוסק באנדוציטוזה בתיווך קלתרין, תהליך בו התאים סופגים לתוכם חומרים חיצוניים על ידי יצירת בועיות מממברנת התא. התהליך קורה בעזרת חלבון הנקרא קלתרין. בתהליך הזה חלבון הקלתרין נאסף על המשטח הציטולי בממברנה (שפונה כלפי פנים התא) ויוצר בועיות מכוסות בקלתרין המביאות את המטען שלהן לתוך התא. המחקר הראה שדינאמין, ממשפחת האנזימים GTPase, חשוב מאוד באנדוציטוזה בתיווך קלתרין הן באמצעות בקרה על התהליך והן באמצעות הצטברות על הממברנה וסיוע בניתוק הבועית. מחקרה מקיף תחומים רבים ושונים כגון ביולוגיה מולקולרית של התא, ביוכימיה וביופיזיקה.

## פרסים ותוארי כבוד
הפרסים ותוארי הכבוד בהם שמיד זכתה בהם:
* "Junior Career Recognition Award from the American Society of Cell Biology", NIH MERIT Award, ,פרס שניתן בעבור הרבה עבודות בתחום מדעי החיים.
* "American Society for Biochemistry and Molecular Biology, William C. Rose Award"
* biophysical Society's Sir Bernard Katz Award.

## קישורים חיצוניים

* 

## הערות שוליים

קטגוריה:ביולוגיות אמריקאיות
קטגוריה:בוגרות אוניברסיטת קולומביה הבריטית
קטגוריה:ביולוגים אמריקאים
קטגוריה:בוגרי אוניברסיטת קולומביה הבריטית
קטגוריה:בוגרי אוניברסיטת סן דייגו
קטגוריה:בעלות תואר דוקטור מאוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:קנדיות שנולדו ב-1958
קטגוריה:קנדים שנולדו ב-1958
שיטפוסטינג

[ממוזער|דוגמה לשיטפוסט פופולרי מאתר [4chan ובו מאיצה דמות מתוך משחק המחשב Touhou בקורא "תצא מפורום /jp/"]]
**שיטפוסטינג** (מאנגלית: **Shitposting**, בתרגום חופשי: "**פרסום חרא**") הוא מונח מתרבות האינטרנט המתאר פרסום "תוקפני, אירוני או מטריל" בפורום או ברשת חברתית למטרות ספאם, בלבול, בידור, ואף פיצוץ ושלהוב דיונים. שיטפוסטים מתאפיינים בתוכן בוטה או אנטגוניסטי באיכות ירודה, וכן באלמנטים סוריאליסטים חסרי הקשר, בהומור נונסנסיקלי או שימוש באמרות כנף חזרתיות, כדוגמת קופי פסטה.

## הגדרה
השימוש המתועד הראשון במונח נובע מפוסט שפורסם בפורום Something Awful, שאופיין בתרבות דיון בוטה וכאוטית, בשנת 2007. משם המונח ככל הנראה התפשט לפורומים דומים כגון 4chan. בינואר 2008, המונח התווסף לראשונה למילון הרשת Urban Dictionary ותואר בזמנו כ"פרסום פוסטים חסרי ערך לפורום אינטרנטי".

אף על פי שבמקור המונח התייחס לפרסום ארעי ופתאומי בפורומים, עם התפשטות הרשתות החברתיות נוצרו עמודים ופורומים המיועדים ספציפית לשיפוסטינג בפלטפורמות כגון פייסבוק, טוויטר, טינדר, אינסטגרם, רדיט, ו-4chan. משתמשים הנוהגים לפרסם תוכן כזה בתכיפות נקראים "שיטפוסטרים".

העיתונאית ג'סיקה לינדסי, בתגובה ל-BBC, תיארה את התופעה כך:שיטפוסטינג הוא חסר ערך. מדובר במקבילה האינטרנטית ללירות בקופסאות שימורים בשממה באמצעות אקדח קפצונים. (שיטפוסטינג) זה לחזור על מה שהאדם שלידך אמר בקול טיפשי שוב ושוב עד שהוא מוותר והולך הביתה.

## שימוש
בתרבות הפופולרית ובתקשורת קיימת אי-הסכמה לגבי המונח ומטרותיו.

יש הרואים בשיטפוסטינג סוג של הטרלה מודרנית, ואף דרך להפצת דברי שטנה ומידע כוזב. המונח התפרסם בתקשורת האמריקאית בהקשר זה בעת הבחירות לנשיאות ארצות הברית 2016, במהלכה הצדיקו תומכי דונלד טראמפ והימין האלטרנטיבי הכפשות כנגד הילרי קלינטון וכן אמרות גזעניות וקיצוניות ברשתות חברתיות כ"שיטפוסטינג". כתב האינדפנדנט אנדרו גריפין טען כי שיטפוסטינג הוא מעשה א-פוליטי בבסיסו, וכי מדובר ב"כלי שניתן ליישם אותו עבור מגוון מטרות ומשתמשים בו רבים: החל מהימין הקיצוני שתומך בטראמפ וכלה בקבוצות שמאל התומכות בברני סנדרס".

מאידך, יש הרואים בשיטפוסטינג התפתחות של Image macro וממים דומים ואף צורת אומנות חדשה ברשת. סם גרזס, כתב באתר Polygon, השווה את האלמנטים הסוריאליסטים וחסרי ההקשר של שיטפוסטים לזרם הדאדא באומנות, ומציין שמטרת התופעה היא "לבלבל את הקהל כל כך, עד שהם לא יכולים לעשות דבר מלבד לחייך או לצחוק".

## בתרבות הפופולרית
* אירוע הפייסבוק הקומי "מסתערים על אזור 51", שהפך ויראלי ב-2019, נוצר על ידי עמוד בשם "shitposting cause im in shambles" (אני עושה שיטפוסטינג כי אני הרוס) ותואר כשיטפוסט.
* ברנטון טרנט, מבצע הטבח בכרייסטצ'רץ', תיאר עצמו כשיטפוסטר וכן פרסם את שידור מעשה הטבח בשידור חי באתר 8chan, המקבילה המתירנית של 4chan.
* מלחין משחק הווידאו מיינקראפט, C418, מודה כי הוא "בהחלט אדם שהייתם קוראים לו... אממ, שיטפוסטר".

## ראו גם
* 4chan
* רדיט
* טרול (אינטרנט)
* מם אינטרנט
* ריקבון מוחי

## קישורים חיצוניים

## הערות שוליים

2021 12
קטגוריה:תרבות אינטרנט
קטגוריה:סלנג בשפה האנגלית
קטגוריה:תופעות אינטרנט
נח גורדון

**נח גורדון** (באנגלית: **Noah Gordon**; 11 בנובמבר 1926 – 22 בנובמבר 2021) היה סופר יהודי אמריקאי.

## ביוגרפיה
גורדון נולד בווסטר שבמסצ'וסטס, ארצות הברית, בנם השני של רוברט ורוז גורדון, הוא נקרא על שם אביה של רוז, נח מלניקוף. בתקופת מלחמת העולם השנייה שירת בצבא ארצות הברית, למד רפואה ואז גילה משיכה לכתיבה ולמד גם עיתונאות. ב-1950 קיבל את התואר הראשון שלו בעיתונאות, ממנו המשיך לתואר שני בכתיבה יוצרת ובאנגלית.

לאחר נישואיו והולדת בנו הראשון ולאחר תקופת מגורים בניו יורק, עבר לבוסטון והשתקע בה. במשך שנים ארוכות התפרנס מעבודתו בבוסטון הראלד . רומן הביכורים שלו שבא אחרי סיפורים קצרים שפרסם בבמות שונות, היה ספרו "הרבי" (The Rabbi; בעברית בהוצאת לוין אפשטיין, תשכ"ט), שזכה להצלחה רבה מיד עם צאתו ועמד ברשימת רבי-המכר של הניו יורק טיימס במשך 26 שבועות ברציפות. הרומן עוסק בשלושה דורות של יהודים בארצות הברית מנקודת מבטו של הנכד, רב בכמה קהילות רפורמיות, למן ילדותו המוקדמת ועד לחייו הבוגרים.

ספרו "הרופא" (The Physician) שראה אור ב-1986, ראשון בטרילוגיה על משפחת קול, שושלת רופאים בדיונית, פרסם אותו מאוד באירופה, בעיקר בגרמניה ובאיטליה.

בשנת 2000 הוציא לאור את ספרו "אחרון היהודים" (The Last Jew, בעברית בהוצאת כתר, 2007), רומן היסטורי על חיי האנוסים תחת שליטת האינקוויזיציה הספרדית.

ספרו האחרון, "היינן" או "הקטלוני" (באנגלית: בשמות "The Winemaker" (היינן), "The Bodega" (הבודגה ). בגרמנית: "Der Katalane" ) מתרחש בין לנגדוק שבצרפת ובין כפר בדיוני בקטלוניה במחצית השנייה של המאה ה-19.

גורדון נפטר ב-22 בנובמבר 2021 בגיל 95 בבית האבות שבו התגורר בשנותיו האחרונות עם אשתו לוריין. הוא הניח אחריו שלושה ילדים.

## קישורים חיצוניים
* 

* 
* אלכסנדרה קראפט, ריאיון עם נוח גורדון, באתר השבועון שטרן 

קטגוריה:אמריקאים ילידי מסצ'וסטס
קטגוריה:ווסטר: אישים
קטגוריה:סופרים יהודים אמריקאים
קטגוריה:עיתונאים יהודים אמריקאים
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:אמריקאים שנולדו ב-1926
קטגוריה:אמריקאים שנפטרו ב-2021
סקרנוזאורוס

**סקרנוזאורוס** (שם מדעי: *Secernosaurus*; מילולית: "לטאה קטועה") הוא סוג של דינוזאור צמחוני ממשפחת ההדרוזאוריים אשר חי באמריקה הדרומית במשך הקרטיקון העליון לפני 82 עד 70 מיליון שנה מזמננו. הסוג תואר ב-1979 והתקיים בו מין אחד - *Secernosaurus koerneri*, כשמין נוסף הועבר לסוג קריטוזאורוס.

## מאפיינים
המאובנים של דינוזאור זה התגלו בתצורות "Los Alamitos Formation" ו-"Lago Colhué Huapí Formation" שבארגנטינה.

בעוד שאר ההדרוזאורים התגלו לאורך לאוראסיה, לרוב באסיה ובאמריקה הצפונית סוג זה נחשב לאורניתופוד היחיד שהתקיים בקרטיקון של גונדוונה, עד לגילוי הסוג וילינקווה (Willinakaqe), אשר כיום נחשב לטקסון מוטל בספק.

הממצאים שלו כללו רק שרידים קטועים של עצם השכם ואגן הירכיים וללא גולגולת, אך המבנה של השרידים דומה לזה של הדרוזאורים כמו האדמונטוזאורוס והקריטוזאורוס. 

הדינוזאור שהתגלה הגיע לאורך של 4 עד 5 מטרים אך כנראה שהשתייך לפרט צעיר, כך שפרטים בוגרים הגיעו לגודל כפול.

## בתרבות
דינוזאור זה הופיע בסדרה כוכב פרהיסטורי.

## קישורים חיצוניים

קטגוריה:בעלי חיים שתוארו ב-1979
קטגוריה:טקסונים שתוארו בידי מייקל ק. ברט-סורמן
קטגוריה:זאורולופיים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-1979
ערב עם שי שטרן

**ערב עם שי שטרן** היא תוכנית אירוח ובידור ישראלית שמשודרת בכאן 11 החל מ-24 באפריל 2021 ואותה מנחה שי שטרן. בתוכנית, שטרן מארח אישים מפורסמים, כגון אמנים, פוליטיקאים, קומיקאים ועוד. בנוסף, בתוכנית מגוון פינות קבועות המסקרות בשפה הומוריסטית, צינית וביקורתית את הנורמות החברתיות במדינת ישראל ומציפות סוגיות חברתיות ואישיות מחיי היום-יום הישראלים. בין המשתתפים הדר לוי, יונה קפח, מתן חלק, אורי גוטליב, אורנה בנאי, דניאל כהן, יגאל עדיקא, יוסי מרשק, מיה דגן ומאיה בצלאל.

התוכנית משודרת מדי יום שישי בערב.
## היסטוריה
שי שטרן התחיל לשדר בערוץ עשר לאחר שעזב את ערוץ 2 בתוכנית אירוח אשר נקראה שי בשישי. התוכנית יצאה לאור ב-2013 וכללה 33 תוכניות, אך בעקבות מבצע צוק איתן, שי שטרן שידר את התוכנית במתכונת מיוחדת אשר נקראה שי בשידור. החל מ-18 בינואר 2019, התוכנית שודרה ברשת 13, והיא הסתיימה ב-19 במרץ 2021 כאשר שטרן החליט כי הוא עובר לשדר את התוכנית החדשה שלו "ערב עם שי שטרן", בכאן 11.

## סקירת סדרה
הפרק הראשון שודר ב-24 באפריל 2021, העונה הסתיימה ב-.

## ביקורת
על הסדרה היו ביקורות חיוביות ושליליות. סמדר שילוני טענה בכתבה ב-ynet כי: "שי שטרן ממחיש שהשטיק שלו כבר לא רלוונטי. נראה שכרגע הוא מסתפק בלשבת מול המצלמה ולהתענג על היותו "מנחה". אבל אולי עדיין לא מאוחר מדי לעשות פה איזה רמונט?".

נדב מנוחין מוואלה כתב: "למרות מעבר הדירה מרשת לכאן 11, אין הרגשה גדולה של רעננות בגרסה החדשה של התוכנית של שי שטרן. תוכנית הפתיחה לא הייתה מצחיקה במיוחד, מקורית במיוחד או מעניינת במיוחד, גם מבחינה הפורמט הטלוויזיוני וגם מבחינת התוכן".

## פרסים ומועמדויות

## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2021
קטגוריה:כאן 11: תוכניות וסדרות